
31 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξαίρεση Ειδικού Συμβούλου από την αναστολή 

άσκησης του Δικηγορικού Λειτουργήματος. 1 

Καθορισμός διαδικασίας βεβαίωσης και είσπραξης 
ειδικών περιπτώσεων του έκτακτου ειδικού τέ¬ 
λους ηλεκτροδοτούμενων δομημένων επιφανει¬ 
ών (ΕΕΤΗΔΕ). 2 


ΑΠΟΦΑΣΕΙ Σ 

Αριθμ. Υ418 (1) 

Εξαίρεση Ειδικού Συμβούλου από την αναστολή 
άσκησης του Δικηγορικού Λειτουργήματος. 

Ο ΠΡΩΘΥΠΟΥΡΓΟΣ 


ΚΑΙ Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη 

1. Τις διατάξεις: 

α. Των παρ. 14,15 και 16 του άρθρου 55, και της παρ. 4 
του άρθρου 74 του κώδικα νομοθεσίας για την Κυβέρ¬ 
νηση και τα Κυβερνητικά όργανα ο οποίος κυρώθηκε με 
το άρθρο πρώτο του Π.Δ. 63/2005 (Α' 98), όπως ισχύει. 

β. Της παρ. 1 του άρθρου 31 του Ν. 4194/2013 «Κώδικας 
Δικηγόρων» (Α' 208). 

γ. Του Π.Δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας»» (Ν.Δ.), ως Πρωθυπουργού (Α' 140). 

δ. Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

2. Την υπ’ αριθμ. Υ2/20-6-2012 απόφαση του Πρωθυ¬ 
πουργού «Διορισμός του Γ ενικού Γ ραμματέα της Κυ¬ 
βέρνησης» (ΥΟΔΔ 298). 

3. Την 4703/24.12.2012 απόφαση του Γενικού Γραμμα¬ 
τέα της Κυβέρνησης με την οποία ο Ορφεύς Φίλος του 
Κρίτωνος, Δικηγόρος Αθηνών, διορίστηκε την 24-12-2012 
σε θέση Ειδικού Συμβούλου στο Γ ραφείο του Γ ενικού 
Γ ραμματέα της Κυβέρνησης (ΥΟΔΔ 586), αποφασίζουμε: 

Εξαιρούμε από την αναστολή άσκησης του δικηγορι¬ 
κού λειτουργήματος, τον διορισθέντα σε θέση ειδικού 
συμβούλου με σχέση εργασίας ιδιωτικού δικαίου ορι¬ 


σμένου χρόνου στο γραφείο του Γενικού Γραμματέα 
της Κυβέρνησης, Ορφέα Φίλο του Κρίτωνος, Δικηγόρο 
Αθηνών. 

Η απόφαση αυτή, η οποία ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2014 
Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. ΠΟΛ 1035 (2) 

Καθορισμός διαδικασίας βεβαίωσης και είσπραξης ειδι¬ 
κών περιπτώσεων του έκτακτου ειδικού τέλους ηλε¬ 
κτροδοτούμενων δομημένων επιφανειών (ΕΕΤΗΔΕ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 1 έως 12 του άρθρου 53 του 
Ν. 4021/2011 (ΦΕΚ 218 Α'/3-10-2011) «Ενισχυμένα μέτρα 
εποπτείας και εξυγίανσης των πιστωτικών ιδρυμάτων 
- ρύθμιση θεμάτων χρηματοπιστωτικού χαρακτήρα - κύ¬ 
ρωση της σύμβασης - πλαίσιο του ευρωπαϊκού ταμείου 
χρηματοπιστωτικής σταθερότητας και των τροποποιή¬ 
σεων της και άλλες διατάξεις». 

2. Τις διατάξεις παρ. 13 του άρθρου 53 του Ν. 4021/2011 
με τις οποίες εξουσιοδοτείται ο Υπουργός Οικονομικών 
να ρυθμίζει, με απόφασή του, τον ειδικότερο τρόπο και 
τη διαδικασία για τη βεβαίωση και είσπραξη του τέλους 
κατά τις διατάξεις του Κ.Ε.Δ.Ε. από τον κύριο ή επικαρ¬ 
πωτή του ακινήτου σε περίπτωση μη καταβολής του 
μέσω των λογαριασμών κατανάλωσης του ηλεκτρικού 
ρεύματος. 

3. Τις διατάξεις του άρθρου 2 της από 16-12-2011 Πρά¬ 
ξης Νομοθετικού Περιεχομένου (ΦΕΚ 262 Α') «Κατεπεί- 
γοντα μέτρα εφαρμογής του Μεσοπρόθεσμο Πλαισίου 
Δημοσιονομικής Στρατηγικής 2012-2015 και του Κρατι¬ 
κού Προϋπολογισμού έτους 2011», που κυρώθηκε με το 
πρώτο άρθρο του Ν. 4047/2012 (ΦΕΚ 31 Α') «Κύρωση της 
Πράξης και άλλες διατάξεις». 

4. Τις διατάξεις του πέμπτου άρθρου του Ν. 4047/2012, 
με τις οποίες τροποποιήθηκαν οι διατάξεις του άρθρου 
53 του Ν. 4021/2011. 

5. Λόγους σύμφωνους με το Σύνταγμα ερμηνείας της 
διάταξης της παρ. 8 του άρθρου 53 του Ν. 4021/2011, 
καθώς η βεβαίωση του τέλους στο όνομα οποιουδήποτε 
συνιδιοκτήτη ανεξαρτήτως ποσοστού συνιδιοκτησίας, 
νοείται, υπό το φως των αρχών της χρηστής διοίκησης 
και της αναλογικότητας, ως ειδικότερων εκφάνσεων 
του κράτους δικαίου, μόνο εφόσον δεν προκύπτουν 
αποδεικτικά στοιχεία ως προς τους λοιπούς κυρίους ή 
επικαρπωτές του ακινήτου. 

6. Την υπ’ αριθμ. ΠΟΑ 1056/2012 (ΦΕΚ 756 Β714-3-2012) 
απόφαση του Αναπληρωτή Υπουργού Οικονομικών «Κα¬ 
θορισμός του τρόπου και της διαδικασίας βεβαίωσης 
και είσπραξης του έκτακτου ειδικού τέλους ηλεκτροδο¬ 
τούμενων δομημένων επιφανειών (Ε.Ε.Τ.Η.Δ.Ε.) 

7. Την υπ’ αριθμ. ΠΟΑ 1272/2013 (ΦΕΚ 3396 Β731-12-2013) 
απόφαση του Υφυπουργού Οικονομικών «Τροποποίηση 
και συμπλήρωση της ΠΟΑ 1056/2012 Απόφασης Υπουρ¬ 
γού Οικονομικών «Καθορισμός του τρόπου και της δια¬ 
δικασίας βεβαίωσης και είσπραξης του έκτακτου ειδικού 
τέλους ηλεκτροδοτούμενων δομημένων επιφανειών». 

8. Την υπ’ αριθμ. ΥΠΟΙΚ 07927 ΕΞ/19-9-2012 απόφα¬ 
ση του Πρωθυπουργού «Ανάθεση αρμοδιοτήτων στο 
Υφυπουργό Οικονομικών Γεώργιο Μαυραγάνη» (ΦΕΚ 
Β' 2574/24-9-2012). 

9. Την υπ’ αριθμ. ΠΟΑ 1032/2014 απόφαση του Γενικού 
Γραμματέα Δημοσίων Εσόδων «Καθορισμός οργάνου 
της Φορολογικής Διοίκησης, ως αρμόδιου για υποθέσεις 
ΕΕΤΗΔΕ και ΕΕΤΑ.» (ΦΕΚ 164Β730-1-2014). 

10. Το γεγονός ότι με την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Σε περίπτωση που οι κύριοι ή επικαρπωτές ακινήτου, 
στο οποίο επιβλήθηκε Ε.Ε.Τ.Η.Δ.Ε. ετών 2011 και 2012 εί¬ 
ναι περισσότεροι του ενός και το τέλος δεν εξοφλήθηκε 
στο σύνολό του ή εν μέρει μέσω του λογαριασμού κα¬ 
τανάλωσης του ηλεκτρικού ρεύματος, αλλά βεβαιώθηκε 


στο όνομα ενός εξ αυτών, παρέχεται η δυνατότητα σε 
αυτόν να προσέλθει στον αρμόδιο Προϊστάμενο Δ.Ο.Υ. 
και, προσκομίζοντας αποδεικτικά έγγραφα από τα οποία 
να προκύπτουν ο Α.Φ.Μ. ή τα πλήρη στοιχεία ταυτότη¬ 
τας, από τα οποία δύναται να προκύψει ο Α.Φ.Μ., καθώς 
και τα ποσοστά ιδιοκτησίας όλων των άλλων κυρίων ή 
επικαρπωτών του ακινήτου, να αιτηθεί τον επιμερισμό 
του βεβαιωμένου τέλους ανάλογα με τα ποσοστά τους, 
έτσι ώστε να μην υπολείπεται ποσό Ε.Ε.Τ.Η.Δ.Ε. που να 
μην μπορεί να βεβαιωθεί. 

Η παραπάνω διαδικασία ακολουθείται και στις περι¬ 
πτώσεις που το βεβαιωμένο Ε.Ε.Τ.Η.Δ.Ε. προέρχεται από 
παροχή ρεύματος που ηλεκτροδοτεί περισσότερες από 
μια αυτοτελείς οριζόντιες ιδιοκτησίες, προσκομίζοντας 
τα απαραίτητα αποδεικτικά έγγραφα από τα οποία θα 
προκύπτουν ο Α.Φ.Μ. ή τα πλήρη στοιχεία ταυτότη¬ 
τας, από τα οποία δύναται να προκύψει ο Α.Φ.Μ., όσων 
ηλεκτροδοτούνται από αυτή την παροχή καθώς και τα 
ποσοστά ιδιοκτησίας του συνόλου των κυρίων ή επι¬ 
καρπωτών των οριζόντιων ιδιοκτησιών, σύμφωνα με το 
σχετικό συμβόλαιο σύστασης οριζόντιας ιδιοκτησίας. 

Σε περίπτωση που αρμόδιος Προϊστάμενος Δ.Ο.Υ. για 
τους υπόλοιπους κυρίους ή επικαρπωτές είναι άλλος 
από τον αρμόδιο Προϊστάμενο της Δ.Ο.Υ. του κυρίου ή 
επικαρπωτή, στον οποίο βεβαιώθηκε το Ε.Ε.Τ.Η.Δ.Ε., ο 
τελευταίος διαβιβάζει τους χρηματικούς καταλόγους 
που θα προέλθουν από τον επιμερισμό στους αρμόδιους 
κατά περίπτωση Προϊσταμένους Δ.Ο.Υ.. 

Η διαγραφή του Ε.Ε.Τ.Η.Δ.Ε. από το πρόσωπο στο 
οποίο βεβαιώθηκε στο σύνολο του το τέλος, δεν μπορεί 
να πραγματοποιηθεί σε περίπτωση που δεν είναι δυνατή 
η υπόδειξη και παροχή των απαραίτητων αποδεικτικών 
εγγράφων για το σύνολο των υπόχρεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

